EESTI ADVOKATUURI JUHATUS

ISTUNGI PROTOKOLL

2. aprill 2019. a nr 7

Tallinn

Justiitsministeeriumi tulemusauditist „Riigi õigusabi osutamise tasustamise ja kulude hüvitamise korralduse mõjusus“ tulenevad soovitused

Justiitsministeerium on auditeerinud tulemusauditi „Riigi õigusabi osutamise tasustamise ja kulude hüvitamise korralduse mõjusus“ käigus RÕA tasutaotluste esitamist ja nende rahuldamist kriminaalasjade kohtuistungitel osalemise eest. Auditi tulemusena on tehtud järgnevad tähelepanekud ja soovitused, mida tuleks RÕA osutades järgida:

1. Advokaadid peavad esitama istungil osalemise kestuse kellaajad tasutaotlustes vastavalt kehtivale tasuregulatsioonile. Tähelepanu tuleb pöörata asjaolule, et istungikellaajad tuleb esitada vastavalt istungiprotokollis märgitule, sealjuures minuti täpsusega. Kui protokollis või istungi salvestises esineb vastuolusid, tuleb sellest kohut teavitada. Kui RÕA tasutaotlus esitatakse prognoositud kellaaegadega, tuleb sellele kohtu tähelepanu juhtida.
2. Samas menetluses kahele või enamale isikule osutatud riigi õigusabi tasu tuleb jagada kaitsealuste või esindatavate vahel ka juhul, kui õigusteenust osutatakse vähemalt ühele kliendile asenduskaitsjana. Kui tasu ei jagata, tekitab see ebakohti riigi õigusabi statistikas ning võib luua väärarvestusi õigusabi saajate hüvitamisele kuuluvate tasude arvestuses.

Juhatus

O T S U S T A S:

Teha auditi soovitused RÕA osutavatele advokaatidele teatavaks.